Juan Cuadrado

Juan Guillermo Cuadrado Bello (sündinud 26. mail 1988 Necoclís) on Colombia jalgpallikoondise ja Milano Interi äärepoolkaitsja.

 Klubikarjäär 
Cuadrado alustas klubikarjääri Colombia jalgpalliklubis Independiente Medellín. Aastal 2009 kolis jalgpallur Euroopasse ja tema uueks koduklubiks sai Itaalia Serie A Udinese. Hooaja 2011–2012 veetis Cuadrado laenul Lecces, aga klubi langes Serie A-st välja ja mängija tuli tagasi Udinesesse.

2012. aasta juulis sõlmis Cuadrado lepingu Fiorentinaga. Hooaja 2011–2012 lõpetas ta 5 värava ja 6 resultatiivse sööduga, aidates klubi Serie A neljandale kohale.

Jaanuaris 2015 ostis Londoni Chelsea colombialase 23,3 miljoni naelsterlingi eest. Vastassuunas liikus laenule Fiorentinasse Mohamed Salah, Chelsea poolkaitsja. 7. veebruaril 2015 tegi Cuadrado debüüdi Londoni klubis, tulles platsile Aston Villa vastu vahetusest viimaseks kümneks minutiks. Järgmist mängu alustas Cuadrado põhikoosseisus ning Chelsea alistas Evertoni 1:0.

Ta tuli hooajal 2014–2015 Chelseaga Inglismaa meistriks.

Hooajad 2015–2016 ja 2016–2017 veetis ta laenul Itaalia klubis Juventus. 2017. aasta mais sõlmis ta Juventusega püsiva lepingu."Cuadrado, ransom!". juventus.com. 22.5.2017. Vaadatud 26.6.2017

Suvel 2023 lõppes tema leping Juventusega ning ta liitus Milano Interiga.

 Koondisekarjäär 
Debüüdi Colombia rahvuskoondises tegi Cuadrado 3. septembril 2010 sõprusmängus Venezuelaga, kus lõi ka oma esimese värava.

2014. aasta maailmameistrivõistluste viimases alagrupimängus lõi ta penaltist värava Jaapanile."Japan 1-4 Colombia". BBC. 24. juuni 2014. Kasutatud 6.2.2015 Turniiri jooksul andis ta kokku neli resultatiivse söötu, millega oli ta Toni Kroosi kõrval enim resultatiivseid sööte andunud mängija.

2018. aasta maailmameistrivõistluste teises alagrupimängus lõi ta värava Poola vastu."Poola konkurentsist lülitanud Kolumbia tõestas, et avakaotus oli tööõnnetus". sport.err.ee. 24.6.2018. Vaadatud 26.6.2018

Ta on kuulunud Colombia koondisse ka 2011. ja 2015. aasta Copa Américal ning 2016. aasta Copa América Centenariol, mil saavutati kolmas koht.

Saavutused
Chelsea
 Inglismaa meistrer (1): 2014–15
 Football League Cup (1): 2014–15

Juventus
 Itaalia meistrer (4): 2015–16, 2016–17, 2017–18, 2018–19
 Coppa Italia (3): 2015–16, 2016–17, 2017–18
 Supercoppa Italiana (1): 2018

 Viited 

 Välislingid 

Kategooria:Colombia jalgpallurid
Kategooria:Udinese Calcio mängijad
Kategooria:ACF Fiorentina mängijad
Kategooria:Chelsea FC mängijad
Kategooria:Torino Juventuse mängijad
Kategooria:Serie A mängijad
Kategooria:Premier League'i mängijad
Kategooria:Sündinud 1988